open-index/open-wikipedia-markdown huggingface dataset:
กระเจี๊ยบ

**กระเจี๊ยบ** เป็นพืชล้มลุกอายุหลายปี เจริญเติบโตได้ดีในเขตอากาศกึ่งร้อน คือมีอุณหภูมิระหว่าง 18–35 องศาโดยประมาณ เป็นพืชที่สามารถนำมาเป็นสมุนไพรได้ เพราะมีสรรพคุณทางยาที่ช่วยรักษาเกี่ยวกับโรคกระเพาะอาหาร

ในประเทศอินเดียเรียกกระเจี๊ยบว่า ภิณฑี () ส่วนประเทศในตะวันออกกลางเรียกว่า บามียะฮ์ () ส่วนในประเทศไทยนั้นเรียกแตกต่างกันไปตามภูมิภาค ภาคกลางเรียกกระเจี๊ยบเขียว กระเจี๊ยบมอญ มะเขือทวาย มะเขือมอญ ภาคเหนือเรียกมะเขือพม่า มะเขือมื่น มะเขือมอญ มะเขือละโว้ มะเขือลื่น ถิ่นกำเนิดของกระเจี๊ยบยังเป็นที่ถกเถียงระหว่างบริเวณแอฟริกาตะวันตก, เอธิโอเปีย และเอเชียใต้

## ลักษณะทางพฤกษศาสตร์
ตามลำต้นกระเจี๊ยบมีขนหยาบและมีความสูงประมาณ 1–2 เมตร ใบเป็นใบเดี่ยว คล้ายฝ่ามือเรียงสลับกัน และมีขนหยาบ ดอกมีสีเหลือง ที่โคนกลีบด้านในมีสีม่วงออกแดง ออกตามซอกใบ ก้านชูเรณูรวมกันเป็นลักษณะคล้ายหลอด ฝักคล้ายนิ้วมือผู้หญิง ตามฝักมีขนอ่อน ๆ ทั่วฝัก มีสันเป็นเหลี่ยมตามยาว 5 เหลี่ยม ฝักกระเจี๊ยบมีทรงยาวสีเขียว ฝักอ่อนมีรสชาติหวาน กรอบอร่อย ส่วนฝักแก่จะมีเนื้อเหนียว

## แหล่งเพาะปลูก
ในประเทศไทยนั้นพื้นที่ที่มีการปลูกกระเจี๊ยบมากส่วนใหญ่อยู่ในภาคกลาง มีหลายจังหวัด ได้แก่ นครปฐม ปทุมธานี นนทบุรี สุพรรณบุรี สมุทรสาคร พิจิตร กาญจนบุรี ราชบุรี ระยอง และนครนายก

## การใช้ประโยชน์
ชาวมอญนิยมใช้กระเจี๊ยบทำแกงส้ม ในอินเดียนำไปทำอาหารได้หลายชนิด เช่น แกงกระเจี๊ยบ ผัดกระเจี๊ยบใส่เครื่องเทศ เมือกในกระเจี๊ยบเป็นสารประเภทกัม (gum) และเพกทิน เมล็ดแก่นำไปทำเมล็ดกาแฟเทียมโดยนำไปคั่ว บดแล้วนำมาชงแทนกาแฟ นิยมดื่มในชาวอเมริกันเชื้อสายแอฟริกาที่อยู่ทางตอนใต้ของสหรัฐ ทางตะวันออกกลางนำไปแต่งกลิ่นกาแฟ

### สรรพคุณทางยา
กระเจี๊ยบเป็นพืชที่มีคุณสมบัติในการช่วยรักษาโรคกระเพาะอาหารและลำไส้ เพราะในฝักกระเจี๊ยบนั้นมีสารเมือกพวกเพกทิน, เมือก (mucilage) ซึ่งเกิดจากสารประกอบ acetylated acidic polysaccharide และกรดกาแลกทูโรนิก (galactulonic acid) และกัมช่วยเคลือบแผลในกระเพาะอาหารและลำไส้ไม่ให้ลุกลาม รักษาความดันให้เป็นปกติ เป็นยาบำรุงสมอง มีสรรพคุณเป็นยาระบาย

## อ้างอิง

* กรมส่งเสริมการเกษตร 
* กระเจี๊ยบเขียว แห่งรสชาติและคุณค่า
* แหล่งข้อมูลกระเจี๊ยบเขียว 

หมวดหมู่:ผัก
หมวดหมู่:วงศ์ชบา
หมวดหมู่:พืชที่ให้เส้นใย
Demosponge

**Demosponge** (ชั้น Demospongiae) เป็นชั้นที่มีความหลากหลายที่สุดในไฟลัม Porifera ประกอบขึ้นจาก 76.2% ของสปีชีส์ฟองน้ำทั้งหมดโดยมีจำนวนสปีชีส์ทั่วโลกกว่า 8,800 (ตามข้อมูลของเวิร์ลพอริเฟอราเดตาเบส) เป็นฟองน้ำที่มีร่างกายนุ่มปกคลุมโครงร่างแข็งซึ่งมักมีขนาดใหญ่ ประกอบขึ้นจากแคลเซียมคาร์บอเนต ซึ่งอาจเป็นอรากอไนต์หรือแคลไซต์ ส่วนมากมีโครงสร้างแบบลิวโคนอยด์ โครงร่างประกอบขึ้นจากขวาก (spicule) ที่เป็นเส้นใยของโปรตีนสปอนจิน, แร่ซิลิกา, หรือทั้งสองอย่าง หากมีขวากที่เป็นซิลิกา ฟองน้ำชนิดนี้จะมีรูปร่างที่ต่างไปจากฟองน้ำแก้ว ที่ควรจะมีรูปร่างคล้ายกัน บางสปีชีส์ โดยเฉพาะที่อยู่ในแอนตาร์กติก ได้รับซิลิกาสำหรับการสร้างขวากจากการกลืนกินไดอะตอมที่มีซิลิกา

## อ้างอิง

หมวดหมู่:Demospongiae
HSDPA

**HSDPA** (High-Speed Downlink Packet Access) เป็นระบบเครือข่ายมือถือระบบ UMTS ซึ่งเป็นเครือข่ายมือถือรุ่นที่สาม (3G) ที่ถูกปรับปรุงสมรรถนะให้ดีขึ้น สำหรับตระกูล High-Speed Packet Access (HSPA) เช่น 3.5G, 3G+ or turbo 3G.  HSDPA พัฒนาความเร็วในการดาวน์โหลด รองรับความสามารถในการส่งผ่านข้อมูลถึง 1.8 เมกะบิตต่อวินาที, 3.6 เมกะบิตต่อวินาที, 7.2 เมกะบิตต่อวินาที และ 14.4 เมกะบิตต่อวินาที HSDPA มีความเร็วของการสื่อสารสูงกว่า EDGE ถึง 36 เท่า หรือเร็วกว่า GPRS ถึง 100 เท่า ความเร็วขนาดนี้ทำให้ผู้ใช้เพลิดเพลินกับการดาวน์โหลดไฟล์ขนาดใหญ่ เมื่อปี 2013 HSDPA สามารถเพิ่มความเร็วการดาวน์โหลดได้สูงถึง 42.3 Mbit/s 

HSDPA ไม่ได้พัฒนาในส่วนของความเร็วการอัปโหลด การปรับปรุงความเร็วการอัปโหลดของ UMTS จะอยู่ในระบบ HSUPA เมื่อรวมความสามารถของ HSDPA และ HSUPA เข้าด้วยกัน จะเรียกโดยรวมว่า HSPA ซึ่ง HSPA+ เพิ่มความเร็วขึนไปถึง 337.5 Mbit/s ที่ Release 11 ของมาตรฐาน 3GPP

## อ้างอิง

* หนังสือพิมพ์กรุงเทพธุรกิจ ฉบับวันพฤหัสบดีที่ 30 สิงหาคม พ.ศ. 2550

หมวดหมู่:เทคโนโลยีอุปกรณ์เคลื่อนที่
มะขามป้อม

**มะขามป้อม** หรือ **มะขามป้อมอินเดีย** () เป็นต้นไม้ยืนต้นชนิดหนึ่ง อยู่ในวงศ์  Phyllanthaceae เป็นผลไม้ที่มีวิตามินซีสูง และมีคุณค่าทางสมุนไพรด้วย มะขามป้อมเป็นต้นไม้ประจำจังหวัดสระแก้ว มีชื่อพื้นเมืองอื่นอีกคือ  กันโตด (เขมร - กาญจนบุรี)  กำทวด (ราชบุรี)  มะขามป้อม (ทั่วไป)  มั่งลู่, สันยาส่า (กะเหรี่ยง - แม่ฮ่องสอน)

มะขามป้อมจัดเป็นผลไม้ที่มีวิตามินซีสูงที่สุด ในบรรดาผลไม้ทั้งหมด เพราะมะขามป้อมลูกเล็ก ๆ เพียงลูกเดียว ให้วิตามินซีสูงกว่าวิตามินซีสังเคราะห์ถึง 12 เท่า และมากกว่าน้ำส้มคั้นถึง 20 เท่า

## ถิ่นกำเนิด
มะขามป้อมมีถิ่นกำเนิดอยู่ในแถบเอเชียตะวันออกเฉียงใต้ เช่น ในประเทศไทย  เมียนมาร์ ลาว กัมพูชา และในเอเชียใต้ เช่น ประเทศอินเดีย ปากีสถาน ศรีสังกา บังคลาเทศ นอกจากนี้ยังมีถิ่นกำเนิดในประเทศจีนตอนใต้

## ลักษณะทางพฤกษศาสตร์
เป็นไม้ยืนต้นขนาดเล็ก-กลาง  สูง 8-12 เมตร  ลำต้นมักคดงอ  เปลือกนอกสีน้ำตาลอมเทา  ผิวเรียบหรือค่อนข้างเรียบ  เปลือกในสีชมพูสด ใบเดี่ยว  มีลักษณะคล้ายใบประกอบคล้ายใบมะขาม  รูปขอบขนานติดเรียงสลับ กว้าง 0.25-0.5 ซม.ยาว 0.8-12 ซม. สีเขียวอ่อนเรียงชิดกัน  ใบสั้นมาก เส้นแขนงใบไม่ชัดเจน  

ดอกขนาดเล็กแยกเพศ แต่อยู่บนกิ่งหรือต้นเดียวกัน ออกตามง่ามใบ 3-5 ดอกแน่น ตามปลายกิ่ง  กลีบเลี้ยง 6 กลีบ ดอกสีขาวหรือขาวนวล ผลทรงกลมมีเนื้อหนา 1.2-2 ซม. ผลอ่อนมีสีเขียวอ่อน  ผลแก่มีเขียวอ่อนค่อนข้างใส มีเส้นริ้ว ๆ ตามยาว  สังเกตได้ 6 เส้น เนื้อผลรับประทานได้มีรสฝาดเปรี้ยว ขมและอมหวาน เปลือกหุ้มเมล็ดแข็งมี  6 เส้น เมล็ดมี 6 เมล็ด

## การใช้ประโยชน์
ใช้รับประทานเพื่อบรรเทาหวัด แก้ไอ และละลายเสมหะได้ มีแทนนินซึ่งมีฤทธิ์ในการต้านออกซิเดชัน  ต้านอนุมูลอิสระ (Antioxidant) ยับยั้งการสร้างเมลานิน และสามารถยับยั้งการทำงานของเอนไซม์ไทโรซิเนส (Tyrosinase) ได้ 

ชาวกะเหรี่ยงจะใช้เพื่อย้อมผ้าให้เป็นสีเทา

## อ้างอิง

## แหล่งข้อมูลอื่น
* 

หมวดหมู่:สมุนไพร
หมวดหมู่:ต้นไม้ประจำจังหวัดของไทย
หมวดหมู่:สกุลมะขามป้อม
หมวดหมู่:ผลไม้
หมวดหมู่:พืชให้สีย้อม
สุดยอดสิ่งมีชีวิต

**สุดยอดสิ่งมีชีวิต** *() * เป็นรายการซีรีส์หนึ่งของเคเบิลทีวีอเมริกา ในช่องอนิมอล เพลเน็ท *(Animal Planet) * ออกอากาศครั้งแรก เมื่อวันที่ 1 มิถุนายน พ.ศ. 2545 ในแต่ละตอนจะมุ่งประเด็นไปที่ความสามารถต่าง ๆ ของสัตว์ เช่น ความแข็งแกร่ง ความเร็ว จ้าวเสน่ห์ ยอดนักรบ จอมเขมือบ ฯลฯ  สิ่งมีชีวิตต่าง ๆ ที่แสดงความสามารถออกมา แล้วนำเสนอในมุมมองที่แปลก ๆ ของสัตว์ชนิดต่าง ๆ อย่างไรก็ดีการจัดอันดับสัตว์ต่าง ๆ ในรายการไม่ได้อ้างอิงโดยผู้เชี่ยวชาญทางวิทยาศาสตร์เฉพาะด้าน

สุดยอดสิ่งมีชีวิต จะเริ่มรายการโดนการตั้งประเด็นคำถามก่อน แล้วเป็นการไล่ลำดับของสัตว์ในด้านต่าง ๆ ขึ้นมา ตั้งแต่ลำดับสุดท้ายจนถึงลำดับแรก พร้อมกับมีคำอธิบายและการเปรียบเทียบกับคอมพิวเตอร์กราฟิก เพื่อเป็นการให้ผู้ชมมองเห็นภาพได้ชัดเจนยิ่งขึ้น เช่นสุดยอดสิ่งมีชีวิตตอน "สุดยอดฉลาม" มีการเปรียบเทียบ[ปลาฉลามตึงๆ]|ฉลามหัวค้อน]] *(Hammerhead shark) * ที่มีสัมผัสสุดยอดทางการมองและการดมกลิ่น รวมไปถึงสัมผัสพิเศษในการตรวจจับคลื่นแม่เหล็กไฟฟ้า ซึ่งเปรียบเทียบกับทีมนักเจาะระบบเครือข่ายข้อมูล *(Hacker) * ที่สามารถแกะรอยการใช้งานอินเทอร์เน็ตบนเครือข่ายแบบไร้สายได้ ปัจจุบันออกฉายในประเทศไทยทาง Animal Planet ทรูวิชั่นส์ช่อง 50

## สุดยอดสิ่งมีชีวิต ภาคหนึ่ง
### ตอนที่ 1 สุดยอดจ้าวความเร็ว

สุดยอดสิ่งมีชีวิตตอน "สุดยอดจ้าวความเร็ว" ออกอากาศครั้งแรกเมื่อวันที่ 7 กรกฎาคม พ.ศ. 2545





### ตอนที่ 2 สุดยอดนักแพร่พันธุ์

สุดยอดสิ่งมีชีวิตตอน "สุดยอดนักแพร่พันธุ์ " ออกอากาศครั้งแรกเมื่อวันที่ 14 กรกฎาคม พ.ศ. 2545





### ตอนที่ 3 สุดยอดจอมโกง
สุดยอดสิ่งมีชีวิตตอน "สุดยอดจอมโกง" ออกอากาศครั้งแรก 21 กรกฎาคม พ.ศ. 2545




----

### ตอนที่ 4 สุดยอดจอมทรหด
สุดยอดสิ่งมีชีวิตตอน "สุดยอดจอมทรหด" ออกอากาศครั้งแรก 28 กรกฎาคม พ.ศ. 2545





### ตอนที่ 5 สุดยอดนักกระโดด
สุดยอดสิ่งมีชีวิตตอน "สุดยอดนักกระโดด" ออกอากาศครั้งแรก 4 สิงหาคม พ.ศ. 2545





### ตอนที่ 6 สุดยอดจอมเขมือบ
สุดยอดสิ่งมีชีวิตตอน "สุดยอดจอมเขมือบ" ออกอากาศครั้งแรก 11 สิงหาคม พ.ศ. 2545





### ตอนที่ 7 สุดยอดนักก่อสร้าง
สุดยอดสิ่งมีชีวิตตอน "สุดยอดนักก่อสร้าง" ออกอากาศครั้งแรก 18 สิงหาคม พ.ศ. 2545





### ตอนที่ 8 สุดยอดนักสู้
สุดยอดสิ่งมีชีวิตตอน "สุดยอดนักสู้" ออกอากาศครั้งแรก 25 สิงหาคม พ.ศ. 2545





### ตอนที่ 9 สุดยอดสิ่งมีชีวิตน่ากลัว
สุดยอดสิ่งมีชีวิตตอน "สุดยอดสิ่งมีชีวิตน่ากลัว" ออกอากาศครั้งแรก 8 กันยายน พ.ศ. 2545





### ตอนที่ 10 สุดยอดจอมพลัง
สุดยอดสิ่งมีชีวิตตอน "สุดยอดจอมพลัง" ออกอากาศครั้งแรก 27 ตุลาคม พ.ศ. 2545





## แหล่งข้อมูลอื่น
* รายการ The Most Extreme ในแต่ละตอนบน www.tv.com 
* ความทนทานของ ทาดิเกรด
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการที่ออกฉายทางทรูวิชั่นส์
คูโบซัว

**คูโบซัว** (ชั้น: Cubozoa; ) เป็นสัตว์ไม่มีกระดูกสันหลังชั้นหนึ่งของไฟลัมไนดาเรีย มีชื่อสามัญในภาษาอังกฤษเรียกโดยรวมว่า "แมงกะพรุนกล่อง" (Box jellyfish)  หรือ "แมงกะพรุนสาหร่าย" หรือ "สาโหร่ง" (Sea wasp)  เพราะมีพิษที่ร้ายแรงและมีรูปร่างคล้ายลูกบาศก์อันเป็นที่มาของชื่อ

คูโบซัว จัดเป็นแมงกะพรุนที่แบ่งออกได้เป็น 2 อันดับใหญ่ ๆ  โดยดูที่ลักษณะของหนวดที่มีพิษเป็นสำคัญ ได้แก่ พวกที่มีหนวดพิษเส้นเดี่ยวที่ขอบเมดูซ่า 4 มุม เช่น แมงกะพรุนอิรุคันจิ (*Malo kingi*) กับพวกที่มีหนวดเป็นกลุ่มที่ขอบเมดูซ่า 4 มุม มุมละ 15 เส้น ซึ่งจะเป็นหนวดที่ยาวมาก อาจยาวได้ถึง 3 เมตร ได้แก่ *[[Chironex fleckeri]]* มีเข็มพิษประมาณ 500,000 เล่มที่หนวดแต่ละเส้น ซึ่งมีพิษร้ายแรงซึมเข้าสู่กระแสเลือดของผู้ที่ถูกต่อยได้

โดยมากจะพบตามชายฝั่งของทะเลเขตร้อนและเขตอบอุ่น เช่น ออสเตรเลียทางตอนเหนือ, ปาปัวนิวกินี, หมู่เกาะฟิลิปปิน, หมู่เกาะฮาวาย  ช่วงที่พบได้มากคือ เดือนตุลาคม-เมษายน และหลังช่วงพายุฝนที่จะถูกน้ำทะเลพัดพาเข้ามาจนใกล้ฝั่ง

## การจำแนก
ในปี ค.ศ. 2007 ได้มีการจำแนกทางวิทยาศาสตร์ของแมงกะพรุนในชั้นคูโบซัว มีทั้งหมด 36 ชนิด ใน 6 วงศ์ 2 อันดับ
*อันดับ Carybdeida
**วงศ์ Alatinidae
**วงศ์ Carybdeidae
**วงศ์ Tamoyidae
**วงศ์ Tripedaliidae
*อันดับ Chirodropida
**วงศ์ Chirodropidae
**วงศ์ Chiropsalmidae

## อ้างอิง

หมวดหมู่:ไนดาเรีย
ฟองน้ำปะการัง

**ฟองน้ำปะการัง** *(Sclerospongiae)* เป็นฟองน้ำชนิดหนึ่ง จัดอยู่ในไฟลัมพอริเฟอรา ชั้น**สเคลียโรสปัน**  

หมวดหมู่:พอริเฟอรา
แอนโธซัว

**แอนโธซัว** (Anthozoa) เป็นไฟลัมย่อยในไฟลัมไนดาเรีย คือสิ่งมีชีวิตที่มีรูปร่างเป็นแท่งคล้ายดอกไม้ มีโครงสร้างค้ำจุน อาศัยอยูเดี่ยว&thinsp;ๆ หรือเป็นโคโลนี อาศัยอยู่ในทะเลทั้งหมด แบ่งได้เป็นสี่กลุ่มคือ ดอกไม้ทะเล ปะการังแข็ง ปะการังอ่อน และกัลปังหา

## อ้างอิง

หมวดหมู่:ไนดาเรีย
ยู (คุมิ โคดะ)

**ยู** () เป็นซิงเกิลหมายเลข 01 หรือซิงเกิลที่ 19 ของคุมิ โคดะ เป็นซิงเกิลแรกของโปรเจกต์ 12 ซิงเกิล 12 สัปดาห์ วางจำหน่ายในวันที่ 7 ธันวาคม พ.ศ. 2548 เปิดตัวที่อันดับที่ 1 ของออริกอนชาร์ตด้วยยอดขาย 72,111 แผ่น เป็นซิงเกิลแรกของคุมิ โคดะที่เปิดตัวในอันดับที่ 1 ของออริกอนชาร์ต

เพลง you เป็นเพลงประกอบโฆษณาของ music.jp และยังเป็นเพลงโฆษณาอัญมณีของ GemCEREY อีกด้วย ส่วนเพลงหน้าบีอย่าง Sweet Kiss เป็นเพลงประกอบโฆษณาหมากฝรั่งของล็อตเต้

มิวสิกวิดีโอเพลง you เป็นมิวสิกวิดีโอแรกของ Wish your happiness & love ซึ่งมิวสิกวิดีโอเพลง you นำแสดงโดยซึคาโมโตะ ทาคาชิและคุมิ โคดะ โดยเป็นเรื่องราวของช่างภาพหนุ่มกับนางแบบสาวที่ทะเลาะกันจนแฟนสาวหนีออกจากบ้าน โดยบทสรุปตอนจบอยู่ที่มิวสิกวิดีโอเพลง Someday

ธีมของปกซิงเกิล you คือ การแต่งกายของรัฐอะแลสกาในประเทศสหรัฐอเมริกา

## รายชื่อเพลง

# you
# Sweet Kiss
# you -Instrumental-
# Sweet Kiss -Instrumental-

## การแสดงสด
* 4 ตุลาคม พ.ศ. 2549 - SBS Asia Song Festival 2006 - you และ キューティーハニー
## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
เบิร์ทเดย์ อีฟ

**เบิร์ทเดย์ อีฟ** () เป็นซิงเกิลหมายเลข 02 หรือซิงเกิลที่ 20 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์ วางจำหน่ายในวันที่ 14 ธันวาคม พ.ศ. 2548 เปิดตัวที่อันดับที่ 6 ของออริกอนชาร์ตด้วยยอดขาย 44,294 แผ่น โดยจำกัดจำนวนแค่ 5 หมื่นแผ่นเท่านั้น และเพลง Birthday Eve เป็นเพลงประกอบโฆษณาของ NTT DoCoMo Tokai อีกด้วย

ธีมของปกซิงเกิล Birthday Eve คือ การแต่งกายของประเทศสหรัฐอเมริกา

## รายชื่อเพลง

# Birthday Eve
# Birthday Eve -Instrumental-

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ตัวผกผันการบวก

ในทางคณิตศาสตร์ **ตัวผกผันการบวก** (อินเวิร์สการบวก) ของจำนวน *n* หมายถึงจำนวนที่บวกกับ *n* แล้วได้เอกลักษณ์การบวก นั่นคือ 0 ตัวผกผันการบวกของ *n* เขียนแทนด้วย −*n*

ตัวอย่างเช่น ตัวผกผันการบวกของ 7 คือ −7 เนื่องจาก 7 + (−7) = 0 และตัวผกผันการบวกของ −0.3 คือ 0.3 เนื่องจาก −0.3 + 0.3 = 0

ตัวผกผันการบวกของจำนวนใด ๆ สามารถนิยามเป็นสมาชิกผกผัน (inverse element) ภายใต้การดำเนินการทวิภาคของการบวก และสามารถคำนวณได้โดยการคูณกับ −1 นั่นคือ −*n* = −1 × *n*

เซตของจำนวนเต็ม จำนวนตรรกยะ จำนวนจริง และจำนวนเชิงซ้อน ต่างก็มีตัวผกผันการบวก เพราะมีสมาชิกที่เป็นจำนวนลบพอ ๆ กับจำนวนบวก แต่จำนวนธรรมชาติ จำนวนเชิงการนับ และจำนวนเชิงอันดับที่ ไม่มีตัวผกผันการบวกอยู่ในเซต เนื่องจากจำนวนลบไม่ใช่สมาชิกของเซตดังกล่าว

## นิยามทั่วไป
กำหนดให้เครื่องหมายบวก + เป็นการดำเนินการทวิภาคการบวกที่มีสมบัติการสลับที่ x + y = y + x ซึ่งการดำเนินการดังกล่าวสามารถกระทำได้บนสมาชิกเป็นกลาง *o* เช่น x + o = o + x = x และมีเพียงหนึ่งเดียว o' = o' + o = o ดังนั้นหากมีค่า *x* และ *x' * ที่ทำให้เงื่อนไขนี้เป็นจริง
::x + x' = x' + x = o
จะเรียก *x' * ว่าเป็นตัวผกผันการบวกของ *x* (หรือในทางกลับกัน) และตัวผกผันการบวกนี้ก็จะมีเพียงหนึ่งเดียวสำหรับทุก ๆ จำนวนจริง

ถ้าหาก + มีสมบัติการเปลี่ยนกลุ่ม (x + y) + z = x + (y + z) ตัวผกผันการบวกก็ยังคงมีเพียงหนึ่งเดียว คือ
::x* = x* + o = x* + (x + x') = (x* + x) + x' = o + x' = x'

ตัวผกผันการบวกเขียนแทนด้วย −*x* และเราสามารถเขียน *x* − *y* เป็นการลบแทน *x* + (−*y*) ก็ได้

## ดูเพิ่ม
* เอกลักษณ์การบวก
* ตัวผกผันการคูณ (อินเวิร์สการคูณ)

หมวดหมู่:พีชคณิตนามธรรม
หมวดหมู่:เลขคณิต
หมวดหมู่:พีชคณิตมูลฐาน
ไฮโดรซัว

**ไฮโดรซัว** *(Hydrozoa)* เป็นชั้นหนึ่งในไฟลัมไนดาเรียเป็นคลาสที่ประกอบด้วยสัตว์ประมาณ 3,000 ชนิด ส่วนใหญ่อยู่ในทะเล ระยะเมดูซาของไฮโดรซัวจะมีขนาดเล็กมาก และจะมีเยื่อบางๆ เรียกเยื่อวีลัม (Velum) ติดอยู่ตามขอบ ซึ่งเยื่อนี้จะไม่พบในระยะเมดูซาของไซโฟซัว แบ่งเป็นสองกลุ่มคือ ไฮโดรซัวที่อยู่เป็นตัวเดี่ยว ได้แก่ ไฮดรา *[[:En:Sarsia]]* *Liriope* โกนีโอนีมัส และไฮโดรซัวที่อยุ่เป็นโคโลนี ได้แก่ โอบีเลีย กะพรุนไฟ  (:En:Physalia) 
## อ้างอิง
* บพิธ จารุพันธุ์ และ นันทพร จารุพันธุ์. 2540. สัตววิทยา. กทม. สำนักหิมพ์มหาวิทยาลัยเกษตรศาสตร์

หมวดหมู่:ไนดาเรีย
ตัวผกผันการคูณ

thumb|300px|ฟังก์ชันส่วนกลับ ''y'' = 1/''x'' สำหรับทุกค่า ''x'' ยกเว้น 0 ค่าของ ''y'' คือตัวผกผันการคูณ
ในทางคณิตศาสตร์ **ตัวผกผันการคูณ** (อินเวิร์สการคูณ) ของจำนวน *x* หมายถึงจำนวนที่คูณกับ *x* แล้วได้เอกลักษณ์การคูณ นั่นคือ 1 ตัวผกผันการคูณของ *x* เขียนแทนด้วย 1/*x* หรือ *x*−1 และบางครั้งก็เรียกว่า**ส่วนกลับ** (reciprocal) ของ *x*

เราสามารถคำนวณการตัวผกผันการคูณได้จากการหาร 1 ด้วยจำนวนที่ต้องการ ตัวอย่างเช่น ตัวผกผันการคูณของ 5 คือ 1/5 = 0.2 และส่วนกลับของ 0.25 คือ 1/0.25 = 4

0 เป็นจำนวนที่ไม่มีตัวผกผันการคูณ เนื่องจากจำนวนใด ๆ คูณกับ 0 แล้วจะได้ 0 ซึ่งไม่ใช่ 1

## ดูเพิ่ม
* การหาร
* เศษส่วน

หมวดหมู่:ฟังก์ชันพิเศษมูลฐาน
หมวดหมู่:พีชคณิตนามธรรม
หมวดหมู่:พีชคณิตมูลฐาน
หมวดหมู่:การคูณ
โอลิโกคีทา

**โอลิโกคีทา** (, ) เป็นชั้นย่อยของสัตว์ที่มีลำตัวอ่อนนุ่มในไฟลัม Annelida ซึ่งประกอบด้วยหนอนในน้ำและในดินหลายชนิด รวมถึงไส้เดือนดินทุกชนิด **โอลิโกคีทา**ในแบบเฉพาะประกอบด้วยไส้เดือนดินแบบ megadrile บนดิน (บางส่วนอยู่ในน้ำได้ทั้งหมดหรือครึ่งหนึ่ง) และแบบ microdrile ในน้ำจืดหรือกึ่งบก ได้แก่ tubificid, pot worm กับหนอนน้ำแข็ง (Enchytraeidae) ไส้เดือนดำ (Lumbriculidae) และไส้เดือนทะเลแบบแทรกในหลายชนิด

ด้วยจำนวนชนิดที่รู้จักประมาณ 10,000 ชนิด ไส้เดือนโอลิโกคีทาคิดเป็นประมาณครึ่งหนึ่งของไฟลัม Annelida ไส้เดือนเหล่านี้มักจะมีขน (chaetae) หรือ "ขนแปรง" บนพื้นผิวลำตัวด้านนอกเพียงเล็กน้อย และไม่มีพาราโพเดีย ซึ่งแตกต่างจากไส้เดือนดินโพลีคีทา

## อ้างอิง

## บรรณานุกรม
* Blakemore, R. J. (2005). Whither Octochaetidae? – its family status reviewed.   In: *Advances in Earthworm Taxonomy II*. Eds. A. A. & V. V. Pop. Proceedings IOTM2, Cluj University Press. Romania. Pp.&nbsp;63–84. http://www.annelida.net/earthworm/Octochaetidae5.pdf ; https://web.archive.org/web/20220120182537/http://www.annelida.net/earthworm/Octochaetidae5.pdf.
* Blakemore, R. J. (2006). Revised Key to Earthworm Families (Ch. 9). In: *A Series of Searchable Texts on Earthworm Biodiversity, Ecology and Systematics from Various Regions of the World* – 2nd Edition (2006).  Eds.: N. Kaneko & M. T. Ito. COE Soil Ecology Research Group, Yokohama National University, Japan. CD-ROM Publication. Website: https://web.archive.org/web/20080105055856/http://bio-eco.eis.ynu.ac.jp/eng/database/earthworm/.
* 
* Michaelsen, W. (1900). *Das Tierreich 10: Vermes, Oligochaeta*. Friedländer & Sohn, Berlin.  Pp. xxix+575, figs. 1-13. Online here: http://mail2web.com/cgi-bin/redir.asp?lid=0&newsite=https://archive.org/details/oligochaeta10mich.
*Plisko, J.D. (2013). A new family Tritogeniidae for the genera *Tritogenia* and *Michalakus*, earlier accredited to the composite Microchaetidae (Annelida: Oligochaeta). *[[African Invertebrates]]* **54** (1): 69–92.
* Siddall, M. E., Apakupakul, K, Burreson, E. M., Coates, K. A., Erséus, C, Gelder, S. R., Källersjö, M, & Trapido-Rosenthal, H. (2001). Validating Livanow's Hypothesis: Molecular Data Agree that Leeches, Branchiobdellidans and Acanthobdella peledina form a Monophyletic Group of Oligochaetes. Molecular Phylogenetics and Evolution, 21: 346–351. http://research.amnh.org/~siddall/pub/livanow.pdf.
* Stephenson, J. (1930). *The Oligochaeta*. Clarendon Press, Oxford. Pp.&nbsp;978.

## แหล่งข้อมูลอื่น
*

หมวดหมู่:แอนเนลิดา
เคสทิดา

**เคสทิดา** () เป็นอันดับหนึ่งในไฟลัมทีโนฟอรา

หมวดหมู่:ทีโนฟอรา
ไครนอยด์

**ไครนอยด์** () เป็นชั้นหนึ่งในไฟลัมเอไคโนเดอร์มาตา ได้แก่พลับพลึงทะเลและดาวขนนก (feather star) ลักษณะโดยทั่วไป ลำตัวมีก้านยึดติดกับวัตถุใต้น้ำ 

## อันดับ
ไครนอยด์มี 5 อันดับคือ

# อันดับมิลเลอริครินิดา ได้แก่พลับพลึงทะเลที่ไม่มีเซอไร แต่มีก้านใน อยู่ในเขตน้ำลึก
# อันดับไซโทครินิดา ได้แก่พลับพลึงทะเลที่มีเซอไรสั้น&thinsp;ๆ
# อันดับบัวกิวติครินิดา ได้แก่พลับพลึงทะเลที่ไม่มีเซอไร แต่มีแขนสั้น
# อันดับไอโซครินิดา ได้แก่ พลับพลึงทะเลที่มีก้านยาว
# อันดับโคมาทูลิดา ได้แก่ ดาวขนนก


Crinoid_anatomy.png
Jimbacrinus bostocki MHNT Gascoyne Junction, Western Australia.jpg|*Jimbacrinus bostocki*
CrinoidHoldfastRoots.JPG
JurassicCrinoidsIsrael.JPG
OrdCrinoidHoldfasts.jpg
Isocrinus nicoleti Encrinite Mt Carmel.jpg


## อ้างอิง

## แหล่งข้อมูลอื่น

* 
* 
* 
* ''On the Crinoid Genus Scyphocrinus and its Bulbous Root Camarocrinus'' by Frank Springer. 3 p., 74 p. illus., IX pl. (2 fold.) 33 cm. Washington: Smithsonian Institution, 1917
* ''American Silurian Crinoids'' by Frank Springer. iv, 239 p. 33 pl., 2 port. 32 cm. Washington: The Smithsonian Institution, 1926
* 
* 
* 
* 

หมวดหมู่:เอไคโนเดอร์มาตา
หมวดหมู่:ซากดึกดำบรรพ์มีชีวิต
กัปตันอวกาศ

***กัปตันอวกาศ*** () เป็นรายการประเภทแอนิเมชันอเมริกันเกี่ยวกับนักสิ่งแวดล้อมและซูเปอร์ฮีโร สร้างโดยบาร์บารา ไพล์ และเท็ด เทอร์เนอร์ และพัฒนาโดยนิโคลัส บ็อกเซอร์, ทอม เบียส์, แอนดี เฮย์เวิร์ด, ร็อบบี ลอนดอน, บ็อบ ฟอร์เวิร์ด และคัสแซนดรา ชัฟเฟาเซิน ผลิตโดยเทอร์เนอร์โปรแกรมเซอร์วิสและดีไอซีเอนเตอร์ไพรส์ ในสหรัฐ ออกอากาศทางช่องทีบีเอส ตั้งแต่วันที่ 15 กันยายน 1990 ถึง 5 ธันวาคม 1992 ในสหราชอาณาจักร ออกอากาศทางช่องทีวี-แอม ตั้งแต่ปี 1991 ถึง 1992, จีเอ็มทีวี ตั้งแต่ปี 1993 ถึง 1996 และการ์ตูนเน็ตเวิร์ก ตั้งแต่ปี 1994 ถึง 1999 ซีรีส์ภาคต่อ *เดอะนิวแอดเวนเจอส์ออฟกัปตันแพลนเน็ต*  ผลิตโดยบริษัทแฮนนา-บาร์เบราการ์ตูน จัดจำหน่ายโดยเทอร์เนอร์โปรแกรมเซอร์วิส และออกอากาศในสหรัฐตั้งแต่วันที่ 11 กันยายน 1993 ถึง 11 พฤษภาคม 1996 ในปี 2022 ทั้งสองซีรีส์ยังคงดำเนินการออกอากาศต่อไป เป็นที่รู้จักจากการนำผู้มีชื่อเสียงหลายคนมาให้เสียงเป็นวายร้าย

## ตัวละคร
* ไกอา (Gaia) ให้เสียงโดยวูปี โกลด์เบิร์ก (ฤดูกาล 1–3) และ มาร์โก คิดเดอร์ (ฤดูกาล 4–6)
* กัปตันอวกาศ (Captain Planet) ให้เสียงโดยเดวิด โคเบิร์น
* กวามี (Kwame) ให้เสียงโดยเลอวาร์ เบอร์ตัน – จากทวีปแอฟริกา กวามีเป็นผู้ครอบครองพลังแห่งดิน
* วีลเลอร์ (Wheeler) ให้เสียงโดยโจอี เดดิโอ – จากบรุกลิน นครนิวยอร์ก สหรัฐ วีลเลอร์เป็นผู้ควบคุมพลังแห่งไฟ
* ลินกา (Linka) ให้เสียงโดยเคธ ซูซี – จากสหภาพโซเวียต (ฤดูกาล 1 และ 2) และยุโรปตะวันออก (ฤดูกาล 3–6) ลินกาเป็นผู้ครอบครองพลังแห่งลม
* จี (Gi) ให้เสียงโดยเจนิซ คาวาย – จากทวีปเอเชีย จีเป็นผู้ควบคุมพลังแห่งน้ำ
* มาที (Ma-Ti) ให้เสียงโดยสก็อตต์ เมนวีล – จากบราซิล มาทีเป็นผู้ครอบครองพลังแห่งใจ
** ซูชิ (Suchi) ให้เสียงโดยแฟรงก์ เวลเกอร์ – ลิงแมงมุม สัตว์เลี้ยงของมาที

## อ้างอิง

## แหล่งข้อมูลอื่น
* 
* 
* 

หมวดหมู่:การ์ตูนอเมริกัน
หมวดหมู่:ตัวละครกลุ่มหก
หมวดหมู่:รายการโทรทัศน์ภาษาอังกฤษ
หมวดหมู่:ซูเปอร์ฮีโร่ในมาร์เวลคอมิกส์
ดาวเปราะ

[ดาวเปราะในโกนา [ฮาวาย|250px|thumb]]
**โอฟิยูรอยด์** () เป็นชั้นหนึ่งในไฟลัมเอไคโนเดอร์มาตา ชนิดที่รู้จักกันโดยทั่วไปคือดาวเปราะและดาวตะกร้า เป็นสิ่งมีชีวิตที่อาศัยตามซอกหิน ปะการัง หลบซ่อนตัวตอนกลางวัน ออกหากินตอนกลางคืน ลำตัวเป็นแผ่นกลม แขนยื่นออกไป 5 แขน แบ่งเป็นข้อ ๆ เปราะและหักง่าย อาหารได้แก่ สัตว์น้ำขนาดเล็ก หอย และซากสัตว์ มีเบอร์ซา (bursa) ใช้ในการขับถ่ายของเสียและแลกเปลี่ยนแก๊ส ปฏิสนธิภายนอก ระยะตัวอ่อนไม่ยึดติดกับวัตถุใต้น้ำ

## อ้างอิง

## แหล่งข้อมูลอื่น
* “ตา” บนลำตัวของดาวเปราะ

หมวดหมู่:เอไคโนเดอร์มาตา
โพลีคีทา

**โพลีคีท** () หรือ ไส้เดือนทะเล เป็นสิ่งมีชีวิตพื้นทะเลอยู่ในไฟลัมสัตว์พวกหนอนปล้อง ลักษณะที่เด่นชัด คือ การมีเดือย (setae) หรือก้าน (chaetae) ในแต่ละปล้องเป็นจำนวนมาก จึงเป็นที่มาของชื่อ โพลีคีท (polychaete) โดย poly หมายถึง มาก และ setae หรือ chaete หมายถึง ขนแข็ง 

นอกจากนี้ ลำตัวของไส้เดือนทะเลยังมีรยางค์สองข้างของแต่ละปล้อง เรียกว่า พาราโพเดียม (parapodium) งอกออกมาจากผนังด้านข้างของปล้อง ปล้องละ 1 คู่ ลักษณะเป็น 2 พู ประกอบไปด้วยพูด้านบนหรือด้านหลัง เรียกว่า โนโทโพเดียม (notopodium) และพูด้านล่างหรือด้านท้อง เรียกว่า นิวโรโพเดียม (neuropodium) ลำตัวของไส้เดือนทะเลนั้นสามารถแบ่งออกเป็น 3 ส่วนด้วยกัน คือ
# ส่วนหัว (Head)  แบ่งย่อยออกเป็น 2 ส่วน คือส่วน prostomium เป็นส่วนปลายสุดด้านหน้า ประกอบไปด้วยสมอง ตา หนวด และ palps อีกส่วนหนึ่งคือส่วน peristomium เป็นปล้องที่อยู่ถัดมาจากส่วนแรกและมีขนแข็งของหนวดกินอาหาร tentacle cirri ในไส้เดือนทะเลบางวงศ์มีทั้งสองส่วนเชื่อมติดกัน ตัวอย่างเช่น ไส้เดือนทะเลบางสกุลในวงศ์ Maldanidae และ Paraonidae 
# ส่วนลำตัว (Trunk) มีลักษณะเป็นปล้อง ในแต่ละปล้องจะมีรยางศ์สำหรับช่วยในการเคลื่อนที่เรียกว่า parapodium (ภาพที่1) ซึ่งแบ่งออกได้เป็น 2  พูคือ  notopodium จะอยู่ทางด้านหลังของลำตัว และ neuropodium จะอยู่ทางด้านท้องของลำตัว parapodium จะมีแกนค้ำจุนเป็นแท่งไคตินเรียกว่า aciculum ลักษณะของพาราโพเดียมนั้นสามารถใช้จำแนกชนิดของไส้เดือนทะเล ซึ่งมีลักษณะแตกต่างกันไปในแต่ละชนิด 
# ส่วนท้ายลำตัว (Tail)   เป็นส่วนสุดท้ายของลำตัว ประกอบไปด้วย pygidium ซึ่งเป็นปล้องที่อยู่ปลายสุดของลำตัว ส่วนต่อไปคือ รูทวาร และติ่งทวาร

หมวดหมู่:แอนเนลิดา
เม่นทะเล

**เม่นทะเล** หรือ **หอยเม่น** () เป็นสัตว์ที่มีทรงกลม (globular animal) และมักมีหนาม เป็นสัตว์ในไฟลัมเอไคโนเดอร์มาตา อยู่ในชั้น**เอไคนอยเดีย** (Echinoidea) สัตว์ในชั้นเอไคนอยเดีย เรียกว่า **เอไคนอยด์** มีราว 950 สปีชีส์อาศัยอยู่ตามพื้นทะเล ในทุกมหาสมุทรตั้งแต่ชายฝั่งจนถึงระดับความลึก 5,000 เมตร (16,000 ฟุต; 2,700 ฟาทอม) เปลือกนอกมีลักษณะแข็ง กลม และมีหนาม มีขนาดเส้นผ่านศูนย์กลางลำตัวตั้งแต่ 3 ซม. ถึง 10 ซม. แต่ชนิดที่ใหญ่ที่สุดสามารถยาวได้ถึง 36 ซม. (14 นิ้ว) เม่นทะเลเคลื่อนที่ได้อย่างช้า ๆ ด้วยขาท่อ (tube feet) และบางครั้งยังเคลื่อนที่ด้วยหนาม อาหารหลักของเม่นทะเลคือสาหร่ายต่าง ๆ แต่ก็กินสัตว์ที่เคลื่อนที่ช้าหรืออยู่กับที่ด้วย นักล่าที่กินเม่นทะเลเป็นอาหารได้แก่ นากทะเล, ดาวทะเล, ปลาไหลหมาป่า (wolf eels), ปลาวัว และมนุษย์

เช่นเดียวกับเอไคโนเดิร์มอื่น ๆ เม่นทะเลจะมีลักษณะลำตัวสมมาตรห้าส่วน (fivefold symmetry) เมื่อโตเต็มที่ แต่ตัวอ่อนมีลักษณะสมมาตร 2 ด้าน (bilateral symmetry) แสดงถึงการเป็นสิ่งมีชีวิตที่มีร่างกายแบบไบลาทีเรีย กลุ่มของสิ่งมีชีวิตในไฟลัมขนาดใหญ่อันประกอบไปด้วยไฟลัมสัตว์มีแกนสันหลัง, สัตว์ขาปล้อง, สัตว์พวกหนอนปล้อง และมอลลัสกา ซึ่งมีแหล่งอาศัยอยู่ในทุกมหาสมุทรตั้งแต่แถบเส้นศูนย์สูตรถึงขั้วโลก อาศัยอยู่บนพื้นมหาสมุทรตั้งแต่ชายฝั่งถึงก้นมหาสมุทร ฟอสซิสของเอไคนอยด์ถูกค้นพบย้อนกลับไปถึงยุคออร์โดวิเชียน (450 ล้านปีที่แล้ว) มีความสัมพันธ์ใกล้เคียงกับสัตว์ในกลุ่มเอไคโนเดิร์มด้วยกันคือ ปลิงทะเล โดยทั้งคู่จัดเป็นสัตว์ประเภท deuterostomes (ปากกับทวารอยู่คนละด้าน) จัดว่ามีบรรพบุรุษร่วมกันกับสัตว์มีแกนสันหลัง

เม่นทะเลถูกศึกษามาตั้งแต่คริสต์ศตวรรษที่ 19 โดยใช้เป็นสิ่งมีชีวิตตัวแบบในสาขาวิชาชีววิทยาการเจริญ เนื่องจากตัวอ่อนของเม่นทะเลง่ายต่อการสังเกตการณ์ และมีการศึกษาจีโนมของลักษณะลำตัวสมมาตรห้าส่วน (fivefold symmetry) และความสัมพันธ์กับสัตว์มีแกนสันหลัง เม่นทะเลหนามดินสอเป็นที่นิยมในวงการปลาทะเลสวยงามเนื่องจากความสามารถในการควบคุมปริมาณสาหร่าย ฟอสซิสของเม่นทะเลยังใช้ทำเครื่องรางป้องกันภัยด้วย

## อ้างอิง

### บรรณานุกรม
* 

## แหล่งข้อมูลอื่น

* World Register of Marine Species link: ''Echinoidea'' Leske, 1778 (+species list)
* The sea urchin genome project
* Sea Urchin Harvesters Association – California
* The Echinoid Directory จาก Natural History Museum.
* Virtual Urchin ที่ Stanford
* California Sea Urchin commission
* Introduction to the Echinoidea ที่ UCMP Berkeley

หมวดหมู่:เอไคโนเดอร์มาตา
หมวดหมู่:อาหารทะเลของญี่ปุ่น
เด่น ชูวัฒนะ

**เด่น ชูวัฒนะ** หรือ นายเพิ่มศักดิ์ เสืออารีย์ เกิดเมื่อ 2 พฤศจิกายน พ.ศ. 2503 ที่ กรุงเทพฯ สถิติการชก 17 ครั้ง ชนะ 13 (น็อค6) แพ้ 4

## เกียรติประวัติ
* แชมป์ OPBF รุ่นไลท์ฟลายเวท 
** ชิง16 เมษายน 2532 ชนะคะแนน ชุง ซุงยอง () ที่ สนามกีฬาในร่ม โปฮัง
** เสียแชมป์ 22 ตุลาคม 2532 แพ้น็อค ยก 10 ลิม จุงเคือน (เกาหลีใต้) ที่ สนามกีฬาในร่มโปฮัง โปฮัง

## อ้างอิง
* สถิติการชก

หมวดหมู่:บุคคลจากกรุงเทพมหานคร‎‎
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:แชมป์ OPBF
อันดับสัตว์กินแมลง

[thumb|250px|[Erinaceus europaeus|เฮดจ์ฮอก (*Erinaceus europaeus*) จัดเป็นสัตว์เลี้ยงลูกด้วยนมที่เคยถูกจัดให้อยู่ในอันดับนี้]]

**อันดับสัตว์กินแมลง** (อันดับ: Insectivora, อ่านออกเสียง /อิน-เซค-ทิ-วอ-รา/, โดยมาจากภาษาละตินคำว่า *insectum* หมายถึง "แมลง" และ *vorare* หมายถึง "ไปกิน") เป็นอันดับของสัตว์ที่จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม ใช้ชื่อวิทยาศาสตร์ว่า Insectivora

มีลักษณะโดยรวมคือ เป็นสัตว์ขนาดเล็ก กินแมลงเป็นอาหาร มีทั้งพวกที่ออกหากินในเวลากลางวัน และออกหากินในเวลากลางคืน  อาศัยอยู่บนพื้นและบนต้นไม้ ยืนด้วยฝ่าเท้า มีสมองส่วนรับกลิ่นเจริญดี แต่สายตาไม่ดี นอกจากกินแมลงแล้วยังอาจจะยังกินสัตว์ที่มีขนาดเล็กกว่าเป็นอาหาร ตัวอย่างเช่น หนูผี, หนูเหม็น, ตุ่น เป็นต้น

สัตว์ในอันดับนี้ ช่วยทำลายศัตรูป่าไม้ ต้นไม้ในป่าจะมีศัตรูตามธรรมชาติเสมอ ๆ เช่น โรคพืชที่จากแมลง เป็นต้น แต่ศัตรูเหล่านี้จะไม่ระบาด โดยเฉพาะแมลงหากมีตัวทำลายสัตว์ป่าหลายชนิดเป็นตัวกำจัดแมลง กินแมลงที่มาทำลายใบ ดอก และผล ตุ่นและหนูผี จะกินหนอนที่มากินรากและลำต้นใต้ดิน

แต่ในปัจจุบัน อันดับนี้ได้ถูกยกเลิกไปแล้วโดยได้แยกออกมาเป็นอันดับต่างหากเอง 5 อันดับ คือ Afrosoricida, Erinaceomorpha, Macroscelidea, Scandentia, Soricomorpha แต่ในบางข้อมูลยังคงจัดเป็นอันดับอยู่

## อ้างอิง

หมวดหมู่:สัตว์เลี้ยงลูกด้วยน้ำนม
อันดับสัตว์กินเนื้อ

**สัตว์กินเนื้อ**  () จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม หมายถึงสัตว์ที่กินเนื้อสัตว์เป็นอาหารหลัก ไม่ว่าเนื้อสัตว์นั้นจะมาจากสัตว์ที่มีชีวิตอยู่หรือว่าตายแล้ว

สัตว์บางชนิดจำเป็นที่จะต้องกินเนื้อเพื่อความอยู่รอด อันเนื่องมาจากพันธุกรรม เราเรียกสัตว์ในกลุ่มนี้ว่า "true carnivore" (สัตว์กินเนื้อแท้) หรือ "obligate carnivores" (สัตว์กินเนื้อโดยบังคับ) สัตว์ในกลุ่มนี้อาจกินพืชผักหรืออาหารชนิดอื่นได้ แต่มันจะต้องกินเนื้อเพื่อเป็นแหล่งสารอาหารหลักของมัน กายวิภาคของสัตว์ในกลุ่มนี้ ทำให้มันไม่สามารถย่อยอาหารจำพวกพืชได้อย่างมีประสิทธิภาพ

## การจัดจำแนก
[thumb|[เพียงพอนสีน้ำตาล, สัตว์กินเนื้อที่เล็กที่สุด]]
[thumb|[แมวน้ำช้างถิ่นใต้, สัตว์กินเนื้อที่ใหญ่ที่สุด]]
[thumb|[หมีสีน้ำตาล, สัตว์กินเนื้อที่ใหญ่ที่อาศัยบนบกที่ใหญ่ที่สุดรองจากหมีขั้วโลก]]
[thumb|[แมวและสุนัข, สัตว์กินเนื้อที่เป็นสัตว์เลี้ยง]]

* **อันดับสัตว์กินเนื้อ (CARNIVORA)**
** อันดับย่อย Feliformia ("คล้ายแมว")
*** วงศ์ †Stenoplesictidae
*** วงศ์ †Percrocutidae
*** วงศ์ †Nimravidae: แมวเขียวดาบแปลง (40–7.246 ล้านปีมาแล้ว)
*** วงศ์ Nandiniidae: African Palm Civet; 1 สปีชีส์ใน 1 สกุล
*** วงศ์ใหญ่ Feloidea
**** วงศ์ Prinonodontidae: Asiatic linsang; 2 สปีชีส์ใน 1 สกุล
**** วงศ์ †Barbourofelidae (16.9–9 ล้านปีมาแล้ว)
**** วงศ์ Felidae: แมว; 40 สปีชีส์ใน 14 สกุล
*** อันดับฐาน Viverroidea
**** วงศ์ Viverridae: ชะมด และอื่น ๆ ที่คล้ายกัน; 35 สปีชีส์ใน 15 สกุล
**** วงศ์ใหญ่ Herpestoidea
***** วงศ์ Hyaenidae: ไฮยีนา และ อาร์ดวูล์ฟ (Aardwolf); หลาย สปีชีส์ใน 25 สกุล
***** วงศ์ Eupleridae : Malagasy carnivores; 8 สปีชีส์ใน 7 สกุล
***** วงศ์ Herpestidae: จำพวกพังพอน และอื่น ๆ ที่คล้ายกัน; 33 สปีชีส์ใน 14 สกุล
** อันดับย่อย Caniformia ("คล้ายสุนัข")
*** วงศ์ †Amphicyonidae: หมี-สุนัข (42–2.6 ล้านปีมาแล้ว)
*** วงศ์ Canidae: สุนัข และอื่น ๆ ที่คล้ายกัน; 37 สปีชีส์ใน 10 สกุล
*** อันดับฐาน  Arctoidea
**** วงศ์ใหญ่ Ursoidea
***** วงศ์ †Adracon: (ไม่ทราบ)
***** วงศ์ Ursidae: หมี; 8 สปีชีส์ใน 5 สกุล
**** วงศ์ใหญ่ Musteloidea
***** วงศ์ Ailuridae: แพนด้าแดง; 1 สปีชีส์ใน 1 สกุล.
***** วงศ์ Mephitidae: สกังค์และแบดเจอร์เหม็น; 10 สปีชีส์ใน 4 สกุล
***** วงศ์ Mustelidae: วีเซิล, หมาไม้, แบดเจอร์, วูล์ฟเวอรีน, มิงค์ และ นาก; 55 สปีชีส์ใน 24 สกุล
***** วงศ์ Procyonidae: จำพวกแรคคูน และอื่น ๆ ที่คล้ายกัน; 19 สปีชีส์ใน 6 สกุล
**** วงศ์ใหญ่ Pinnipedia
***** วงศ์ †Enaliarctidae: (24–22 ล้านปีมาแล้ว)
***** วงศ์ Odobenidae: Walrus; 1 สปีชีส์ใน 1 สกุล
***** วงศ์ Otariidae: sea lion, eared seal, fur seal; 14 สปีชีส์ใน 7 สกุล
***** วงศ์ Phocidae: true seal; 19 สปีชีส์ใน 9 สกุล

### ผังวิวัฒนาการ

## อ้างอิง

## แหล่งข้อมูลอื่น

* High-Resolution Images of Carnivore Brains

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กินเนื้อ
หลอน (ภาพยนตร์)

**หลอน** เป็นภาพยนตร์ไทยสยองขวัญเรื่องผี 4 ภาคของประเทศไทย จัดจำหน่ายโดย ซี.เอ็ม ฟิล์ม ออกฉายแล้วเมื่อ 29 สิงหาคม พ.ศ. 2546

## แหล่งข้อมูลอื่น
* 
* 
* 
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ไทย
หมวดหมู่:ภาพยนตร์ผีไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2000
ชั้นฐานสัตว์มีกระเป๋าหน้าท้อง

**สัตว์มีกระเป๋าหน้าท้อง** หรือ **สัตว์มีถุงหน้าท้อง** () เป็นกลุ่มของสัตว์เลี้ยงลูกด้วยน้ำนมในชั้นฐาน**มาร์ซูเพียเลีย** (Marsupialia)

สัตว์ในชั้นฐานนี้ มีความแตกต่างและหลากหลายในแง่ของรูปร่าง ลักษณะ และขนาดเป็นอย่างมาก  แต่มีลักษณะเด่นที่มีความเหมือนกันประการหนึ่ง คือ จะออกลูกเป็นตัว โดยตัวเมียมีถุงหน้าท้อง ตัวอ่อนของสัตว์ในอันดับนี้เจริญเติบโตในมดลูกในช่วงระยะเวลาสั้น มีสะดือและสายรกด้วย แล้วจะคลานย้ายมาอยู่ในถุงหน้าท้องดูดกินนมจากแม่  ก่อนจะเจริญเติบโตในถุงหน้าท้องหรือกระเป๋าหน้าท้องนี้จนโต บางครั้งเมื่อยังโตไม่เต็มที่ จะเข้า-ออกระหว่างข้างออกกับกระเป๋าหน้าท้องเป็นปกติ

ซึ่งสัตว์ในอันดับนี้ที่เป็นที่รู้จักดี ได้แก่ จิงโจ้, โคอาลา, โอพอสซัม, ชูการ์ไกลเดอร์, วอมแบต, แทสเมเนียนเดวิล เป็นต้น ซึ่งสัตว์ในชั้นฐานนี้ล้วนแต่จะพบเฉพาะในทวีปออสเตรเลียและบางส่วนของนิวกินี และพบในบางส่วนของทวีปอเมริกา ทั้งอเมริกาเหนือ, อเมริกากลาง และอเมริกาใต้ หลายชนิดก็สูญพันธุ์ไปแล้ว เช่น หมาป่าแทสมาเนีย (*Thylacinus cynocephalus*) หรือไดโปรโตดอน (*Diprotodon* spp.) เป็นต้น 

โดยคำว่า Marsupialia นั้นมาจากภาษาละติน แปลว่า "กระเป๋า หรือ ถุง"

## วิวัฒนาการ
สัตว์มีกระเป๋าหน้าท้อง วิวัฒนาการหรือการกลายพันธุ์มาจากสัตว์เลี้ยงลูกด้วยนมที่มีรูปร่างคล้ายหนู ที่ชื่อ "ไซโนเดลฟิส" ที่มีอายุเมื่อกว่า 125 ล้านปีก่อนที่จีน ไซโนเดลฟิสมีความยาว 6 ฟุต แต่มีน้ำหนักเพียง 1 ออนซ์ ดำรงชีวิตอยู่ด้วยการปีนป่ายไปตามต้นไม้ 

หลักฐานทางฟอสซิลที่เก่าแก่ที่สุดของสัตว์มีกระเป๋าหน้าท้อง พบที่ยูทาห์ มีอายุ 110 ล้านปีมาแล้ว ในสมัยที่ทวีปต่าง ๆ ยังคงยึดติดกันเป็นแผ่นใหญ่ คือ กอนด์วานา 

ปัจจุบัน ที่ออสเตรเลียมีสัตว์มีกระเป๋าหน้าท้องแยกเป็นชนิดต่าง ๆ ได้ 156 ชนิด ขณะที่อเมริกาใต้มีประมาณ 60 ชนิด 

## อ้างอิง

## แหล่งข้อมูลอื่น

หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
เก็ตอิตออน

"**เก็ตอิตออน**" () เป็นซิงเกิลหมายเลข 00 ของคุมิ โคดะ เป็นซิงเกิลพิเศษของภายหลังโครงการ *12 ซิงเกิล 12 สัปดาห์*     ออกจำหน่ายในรูปแบบดิจิทัลดาวน์โหลดเมื่อวันที่ 1 มีนาคม  พ.ศ. 2549 ในอัลบั้ม *เบสต์~เซคอนด์เซสชัน~* จะถูกตัดอยู่ในรูปแบบของเพลงเปิดที่ชื่อว่า "Introduction to the second session" 

เพลง "เก็ตอิตออน" เป็นเพลงประกอบโฆษณาของ mu-mo และ ธีมของปกดิจิทัลซิงเกิล "เก็ตอิตออน" คือ การแต่งกายของชาวอาหรับ

## รายชื่อเพลง
**ดิจิทัลดาวน์โหลด 2 เพลง** (ญี่ปุ่น) 
# เก็ตอิตออน 
# เก็ตอิตออน (บรรเลง) 

หมวดหมู่:เพลงญี่ปุ่น
หมวดหมู่:เพลงของคูมิ โคดะ
ตราแผ่นดินของแคนาดา

**[[ตราแผ่นดิน]]ของ[[แคนาดา]]** (มีชื่อเรียกอย่างไม่เป็นทางการว่า **ตราอาร์มแห่งแคนาดา** หรือมีชื่อเรียกอย่างเป็นทางการว่า **ตราแผ่นดินของแคนาดา ในพระปรมาภิไธย[[พระมหากษัตริย์แห่งสหราชอาณาจักร]]**) และ ใช้เป็นตราประจำพระประมุขสูงสุดแห่งแคนาดา ประกาศใช้อย่างเป็นทางการครั้งแรก เมื่อ พ.ศ. 2411 โดยได้รับแรงบันดาลใจจากการออกแบบตราจากตราแผ่นดินของสหราชอาณาจักร พร้อมกับมีการปรับแก้ไขลักษณะบางอย่างของตราให้เหมาะสม

## ประวัติ
### ศควรรษที่ 19
ยุคแรกใช้ในช่วงปี พ.ศ. 2411-2464 เดิมตราแผ่นดินแบ่งเป็นโล่ 4 ช่อง เพื่อแสดงถึงจังหวัดทั้ง 4 คือ ออนตาริโอ ควิเบก โนวาสโกเชีย นิวบรันส์วิก แต่ละจังหวัดมีตราประจำจังหวัดคือ
* ช่องที่ 1 ช่องมุมบนซ้าย  ออนตาริโอ รูปกากบาทเซนต์จอร์จสีแดงด้านบนโล่ และใบเมเปิลสีเหลือง3ใบใน1กิ่งบนพื้นโล่สีเขียว
* ช่องที่ 2 ช่องมุมบนขวา ควิเบก รูปกากบาทเซนต์จอร์จสีขาวบนพื้นนำเงิน แต่ละช่องมีรูปสัญลักษณ์ดอกลิลลีสีขาววางตรงกลางช่อง
* ช่องที่ 3 ช่องมุมล่างซ้าย โนวาสโกเชีย รูปกากบาทเซนต์แอนดรูว์สีน้าเงินบนพื้นขาว ตรงกลางกากบาทมีโล่รูปสิงโตสกอตโบราณสีแดงในกรอบขอบลายสกอตสีแดงบนพื้นเหลือง แทนสกอต
* ช่องที่ 4 ช่องมุมล่างขวา  นิวบรันส์วิก รูปสิงโตอังกฤษโบราณสีเหลืองตัวเดียวบนพื้นสีแดงด้านบนโล่ และมีรูปเรือใบโบราณที่แล่นในทะเลบนพื้นท้องฟ้าสีเหลือง  

### ศควรรษที่ 20
ในช่วง พ.ศ. 2464-2537 ได้เปลี่ยนตราใหม่เป็นตราอาร์มแบ่งเป็น 5 ช่อง ซึ่งแต่ละช่องมีความหมายดังนี้คือ 
* ช่องที่ 1 ช่องมุมบนซ้าย รูปสิงโตอังกฤษโบราณสีเหลือง 3 ตัวบนพื้นสีแดง แทนอังกฤษ
* ช่องที่ 2 ช่องมุมบนขวา รูปสิงโตสกอตโบราณสีแดงในกรอบขอบลายสกอตสีแดงบนพื้นเหลือง แทนสกอต
* ช่องที่ 3 ช่องกลางซ้าย รูปฮาร์พเกลลิคสีทองบนพื้นนำเงิน แทนไอร์แลนด์
* ช่องที่ 4 ช่องกลางขวา รูปสัญลักษณ์ดอกลิลลีสีทอง 3 ดอกบนพื้นนำเงิน แทนฝรั่งเศส
* ช่องที่ 5 ช่องล่างสุด รูปใบเมเปิ้ล 3 ใบใน 1 กิ่งบนพื้นสีขาว แทนแคนาดา แต่รูปแบบใบเมเปิลที่ใช้มีการเปลี่ยนแปลง 2 ครั้ง คือ ใน พ.ศ. 2465-2500 ใช้รูปใบเมเปิ้ลเป็นใบสีเขียว ต่อมาเปลี่ยนเป็นใบเมเปิ้ลเป็นใบสีแดงในช่วง พ.ศ. 2500-2537

ตราแผ่นดินของแคนาดาที่ใช้อยู่ในปัจจุบันนี้ เริ่มใช้มาตั้ง พ.ศ. 2537

## ความหมาย

## ดูเพิ่ม
* ธงชาติแคนาดา
* โอแคนาดา

## อ้างอิง

## แหล่งข้อมูลอื่น

* ตราแผ่นดินของแคนาดา อย่างสังเขป

หมวดหมู่:สัญลักษณ์ของประเทศแคนาดา
คแนาดา
พลังงานคลื่น

**พลังงานคลื่น** หมายถึงพลังงานของคลื่นผิวมหาสมุทร และการจับพลังงานเหล่านั้นมาใช้งานให้เกิดประโยชน์ ซึ่งรวมถึงการผลิตไฟฟ้า การแยกเกลือออกจากน้ำ และการสูบน้ำ พลังงานคลื่นเป็นพลังงานที่ไม่มีวันหมดรูปแบบหนึ่ง
การผลิตไฟฟ้าจากคลื่นยังไม่ใช่เทคโนโลยีที่แพร่หลาย และยังไม่มีการสร้างฟาร์มคลื่นเชิงพาณิชย์

## ระดับพลังงานจากอุณหภูมิของทะเล
ประกอบไปด้วย 3 แบบด้วยกันคือ แบบวงจรปิด แบบวงจรเปิด และแบบไฮบริด

### ระบบแบบวงจรปิด (Close-cycle system)
มีหลักการทำงานจากการแลกเปลี่ยนความร้อนจากผิวน้ำทะเลที่อุ่น ซึ่งเป็นสาเหตุให้ของเหลวทำงาน (Working Fluid) เช่น แอมโมเนียซึ่งจะถูกทำให้เดือดที่อุณหภูมิประมาณ 20 องศาเซลเซียส ที่ความดันบรรยากาศ จนกลายเป็นไอ ไอที่ขยายตัวนี้ จะไปขับกังหันที่ต่อเข้ากับเครื่องกำเนิดไฟฟ้า น้ำทะเลที่เย็นจะไหลผ่านเข้าไปในคอนเด็นเซอร์ ซึ่งทำหน้าที่เปลียนไอของของเหลวทำงานกลับไปเป็นของเหลวอีกครั้งและวนการทำงานทั้งหมดเป็นวงจรปิด

### ระบบแบบวงจรเปิด (Open cycle system)
มีหลักการทำงานจากการที่ใช้น้ำผิวทะเลที่อุ่นเป็นของเหลว น้ำจะถูกทำให้กลายเป็นไอในสภาพเกือบเป็นสูญญากาศ ที่อุณหภูมิผิวน้ำ ไอน้ำที่ขยายตัวขึ้นจะเป็นตัวขับกังหันความดันต่ำที่ต่อเข้ากับเครื่องกำเนิดไฟฟ้า ไอน้ำที่ไม่มีเกลือและเกือบจะเป็นน้ำบริสุทธิ์จะกลั่นตัวเป็นของเหลวอีกครั้งจากการนำไปผึ่งกับอุณหภูมิเย็นของน้ำทะเลลึก ถ้าการกลั่นตัวไม่ได้เกิดจากการสัมผัสกันโดยตรงของไอน้ำกับน้ำทะเล น้ำที่เกิดจากการกลั่นตัวนี้ สามารถนำไปใช้ดื่มกิน หรือใช้ในการชลประทานได้

ถ้าเกิดการสัมผัสกันโดยตรงระหว่างไอน้ำกับน้ำทะเลลึก การกลั่นตัวจะสร้างไฟฟ้าได้มากกว่าแต่ไอน้ำที่ผสมกับน้ำทะเลลึกจะกลายเป็นน้ำที่เค็มขึ้น หลังจากการผสมนี้ จะถูกปล่อยกลับลงสู่ทะเลกระบวนทั้งหมดจะเกิดขึ้นซ้ำเป็นวงจร โดยต้องจ่ายน้ำจากผิวทะเลเข้าไปอย่างต่อเนื่อง

### ระบบไฮบริด (Hybrid)
เป็นระบบที่ผสมระหว่างระบบแบบวงจรปิดและระบบวงจรเปิด เพื่อสร้างไฟฟ้าและน้ำบริสุทธิ์ในปริมาณที่เหมาะสม

น้ำทะเลจะถูกสัมผัสกับแสงแดดโดยตรง ดังนั้นที่ผิวหน้าของน้ำทะเลก็จะมีอุณหภูมิสูงกว่าน้ำทะเลที่อยู่ลึกลงไป น้ำทะเลจะเกิดคลื่นซัดไปมา ซึ่งเกิดจากโลกหมุนรอบตัวเองและลมที่พัดผ่านไปมา และน้ำทะเลจะมีน้ำขึ้นน้ำลง ซึ่งเกิดจากแรงดึงดูดของดวงอาทิตย์และดวงจันทร์ ปรากฏการณ์ธรรมชาติจากน้ำทะเลทั้งสามปรากฏการณ์จึงถูกนำมาใช้ทำการผลิตพลังงานไฟฟ้า
thumb|มังกรคลื่น ประกอบด้วยปีกขนาดใหญ่ทำเป็นทางลาดให้น้ำทะเลหมุนขึ้นไป แล้วปล่อยให้น้ำทะเลนั้นไหลลงทะเลอย่างเดิมโดยผ่านกังหันน้ำผลิตไฟฟ้าได้
thumb|WaveRoller เป็นโครงสร้างลอยน้ำ ยึดด้วยสมอ ใต้โครงสร้างมีปั๊มไฮโดรลิคเป็นแถว แกนแต่ละปั๊มไฮโดรลิคต่อกับทุ่นลอยน้ำ ยอดคลื่นจะทำให้ลูกลอยขยับขึ้นลง ทำให้เกิดพลังงานไฮโดรลิคไปปั่นไฟฟ้า 3 เครื่อง เครื่องละ 100 KW ที่ Peniche, โปรตุเกส เดือนสิงหาคม 2012

หมวดหมู่:กลศาสตร์คลื่น
หมวดหมู่:การแปลงพลังงาน
หมวดหมู่:พลังงานที่ไม่มีวันหมด
หมวดหมู่:พลังงานทางเลือก
หมวดหมู่:เทคโนโลยียั่งยืน
อิกโคคุ บ้านพักหรรษา

**อิกโคคุ บ้านพักหรรษา** () เป็นการ์ตูนเรื่องหนึ่งจากลายเส้นของ รูมิโกะ ทากาฮาชิ นักเขียนการ์ตูนผู้มีชื่อเสียงมาจากการ์ตูนเรื่อง รันม่า1/2  ลามู ทรามวัยจากต่างดาว  อินุยาฉะ เทพอสูรจิ้งจอกเงิน และฤทธิ์หมัดเสือหิว วนาแห่งเงือก ฯลฯ

## เนื้อเรื่อง
**โกได ยูซาคุ** เด็ก ม.ปลายคนหนึ่งซึ่งเอ็นทรานซ์ไม่ติด ไม่สามารถเข้ามหาวิทยาลัยได้  ในขณะที่จะย้ายออกจากบ้านพัก "อิกโคคุ" ที่อาศัย เขาก็ได้มาเจอกับ **โอโตนาชิ เคียวโกะ** ม่ายสาวผู้ซึ่งมาเป็นผู้ดูแลบ้านพักอิกโคคุคนใหม่ เรื่องราวความรัก ความสนุกสนาน และความวุ่นวายของบรรดาผู้เช่าพักห้องต่าง ๆ ได้เกิดขึ้นที่อิกโคคุ รวมทั้งอนาคตของ *โกได* ที่จะต้องเข้ามหาวิทยาลัยให้ได้และหางานดี ๆ ทำ อีกทั้งเขายังต้องเอาชนะใจของ *เคียวโกะ* ให้ได้

## มังงะ
ในประเทศไทยสิทธิ์ในลิขสิทธิ์มังงะของเรื่อง めぞん一刻 ครบชุดทั้ง 15 เล่ม ตีพิมพ์จนจบกับสำนักพิมพ์สยามอินเตอร์คอมิกส์ ในชื่อเรื่อง "อิกโคคุ บ้านพักหรรษา"

และยังเป็นที่รู้จักในชื่อเรื่อง "บ้านพักอลเวง" จากครั้งหนึ่งในอดีตที่เคยถูกตีพิมพ์กับสำนักพิมพ์วิบูลย์กิจ

## อ้างอิง

## แหล่งข้อมูลอื่น
* ข้อมูลมังงะอิกโคคุ บ้านพักหรรษา ที่อนิเมะนิวส์เน็ตเวิร์ก
* ข้อมูลอนิเมะและภาพยนตร์ทีวี อิกโคคุ บ้านพักหรรษา ที่อินเทอร์เน็ตมูวีเดตาเบส
* อิกโคคุ บ้านพักหรรษาในเว็บไซต์การข่าวผลงานการ์ตูนของรูมิโกะ ทากาฮาชิ รูมิคเวิลด์(แฟนคลับ)

หมวดหมู่:อาจิอาโด
อ‎
หมวดหมู่:อนิเมะและมังงะเกี่ยวกับเทนนิส‎
หมวดหมู่:มังงะของสำนักพิมพ์โชงากูกัง
หมวดหมู่:สตูดิโอดีน
หมวดหมู่:งานเขียนของรูมิโกะ ทากาฮาชิ
อันดับสัตว์กีบคี่

**อันดับสัตว์กีบคี่** หรือ **เพอริสโซแดกทีลา** (ชื่อวิทยาศาสตร์ : Perissodactyla) เป็นอันดับทางชีววิทยา จัดอยู่ในไฟลัมสัตว์มีแกนสันหลัง เป็นอันดับหนึ่งใน 18 อันดับของชั้นสัตว์เลี้ยงลูกด้วยนม

*[[Hippomorpha]]* ปัจจุบันเหลือเพียงสองวงศ์คือ: Tapiridae และ Rhinocerotidae

วงศ์ทั้งสามที่เหลือจัดจำแนกดังข้างล่าง

* **ORDER PERISSODACTYLA**
** **อันดับย่อย Hippomorpha**
*** **วงศ์ [[Equidae]]**: ม้าและญาติใกล้ชิด, 10 สปีชีส์ 1 สกุล
**** ม้าป่า, *Equus ferus*
***** ม้าพเวาสกี้, *Equus ferus przewalskii*
***** ม้าบ้าน, *Equus ferus caballus*
***** ทาร์แพน *Equus ferus ferus*
**** ลาป่าแอฟริกา *Equus africanus*
**** ลาป่าเอเชีย , *Equus hemionus*
**** ลาป่าทิเบต , *Equus kiang*
**** ม้าลายธรรมดา, *Equus quagga*
**** ม้าลายภูเขา, *Equus zebra*
***** ม้าลายภูเขาเคป, *Equus zebra zebra*
***** ม้าลายภูเขาฮาร์นมันน์, *Equus zebra hartmannae*
**** ม้าลายเกรวี, *Equus grevyi*
** **อันดับย่อย Ceratomorpha**
*** **วงศ์ [[สมเสร็จ|Tapiridae]]**: สมเสร็จ, 5 สปีชีส์ใน 1 สกุล
**** สมเสร็จอเมริกาใต้, *Tapirus terrestris*
**** สมเสร็จภูเขา, *Tapirus pinchaque*
**** สมเสร็จอเมริกากลาง, *Tapirus bairdii*
**** สมเสร็จไทย, *Tapirus indicus*
**** สมเสร็จป่าต่ำแคระดำ, *Tapirus pygmaeus* (ยังเป็นที่ถกเถียง)
*** **วงศ์ [[แรด|Rhinocerotidae]]**: แรด, 5 สปีชีส์ ใน 4 สกุล
**** แรดดำ, *Diceros bicornis*
**** แรดขาว, *Ceratotherium simum*
**** แรดอินเดีย, *Rhinoceros unicornis*
**** แรดชวา, *Rhinoceros sondaicus*
**** กระซู่, *Dicerorhinus sumatrensis*

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กีบคี่
อันดับฐานวาฬและโลมา

**วาฬและโลมา**เป็นกลุ่มสัตว์เลี้ยงลูกด้วยน้ำนมในน้ำที่ประกอบขึ้นเป็นอันดับฐาน **Cetacea** (จากภาษาละติน *cetus* "วาฬ"; จากภาษากรีกโบราณ *κῆτος* "ปลาใหญ่") มีชนิดที่ยังมีชีวิตอยู่ทั้งหมด 89 ชนิด แบ่งออกเป็นสองอนุอันดับ (parvorder) อนุอันดับแรก คือ วาฬมีฟัน (Odontoceti) ประกอบไปด้วยชนิดประมาณ 70 ชนิด มีโลมา (รวมถึงวาฬเพชรฆาต), พอร์พอยส์, วาฬเบลูกา, วาฬนาร์วาล, วาฬหัวทุย และวาฬจะงอยรวมอยู่ด้วย อนุอันดับที่สอง คือ วาฬบาลีน (Mysticeti) ซึ่งมีระบบกรองอาหารจากน้ำทะเล ประกอบไปด้วยชนิด 15 ชนิดแบ่งออกเป็นสามวงศ์ และมีวาฬสีน้ำเงิน, วาฬไรต์, วาฬหัวคันศร, วาฬแกลบ และวาฬสีเทารวมอยู่ด้วย

บรรพบุรุษโบราณและสูญพันธุ์ไปแล้วของวาฬสมัยใหม่ (Archaeoceti) มีชีวิตอยู่เมื่อ 53 ถึง 45 ล้านปีก่อน โดยเบนออกจากอันดับสัตว์กีบคู่ และมีสัตว์ที่ใกล้ชิดทางพันธุกรรมที่สุด คือ ฮิปโปโปเตมัสและอื่น ๆ เช่น วัว หมู สัตว์บรรพบุรุษดังกล่าวเป็นสัตว์ครึ่งน้ำและวิวัฒนาการในน้ำตื้นที่แยกอินเดียออกจากทวีปเอเชีย สปีชีส์ประมาณ 30 ชนิดปรับตัวให้ใช้ชีวิตในมหาสมุทรได้โดยสมบูรณ์ วาฬบาลีนแยกออกจากวาฬมีฟันเมื่อประมาณ 34 ล้านปีก่อน

## ลักษณะเฉพาะ

left|thumb|การสังเกต

ดำรงชีวิตในน้ำ มีขนาดที่ใหญ่ เช่น วาฬสีน้ำเงิน เป็นวาฬขนาดใหญ่ที่สุด มีความยาวมากกว่ารถบัส 2 คัน และใหญ่กว่าไดโนเสาร์ส่วนใหญ่ นิ้วลดรูป กลายเป็นลักษณะของใบพาย * (Flipper) * กระดูกบางชิ้นมีการลดรูป เช่น กระดูกไหปลาร้า * (Clavicle) * กระดูกสะโพก * (Pelvic) * วิวิฒนาการของ ขน ลดกลับไปและมีลักษณะอื่นนอกจากข้างต้นแล้ว เหมือนกับสัตว์เลี้ยงลูกด้วยนมอื่น มี ต่อมน้ำนม สำหรับเลี้ยงตัวอ่อน ระบบหายใจ มี ปอด และ กะบังลม

มี กล่องเสียง ที่พัฒนาดีพอควร ซึ่งทำให้มีวิวัฒนาการทางสังคม ใช้เสียงความถี่ต่ำ หรืออัลตร้าโซนิคในการสื่อสาร ระบบขับถ่าย มี ไต และ กระเพาะปัสสาวะ ระบบประสาท สมองเจริญดีมาก แต่วิวัฒนาการให้ใช้ออกซิเจนน้อย จึงสามารถอยู่ใต้ทะเลได้นาน ระบบสมดุลแบบสัตว์เลือดอุ่น รักษาอุณหภูมิร่างกายให้คงที่ เพศแยก ปฏิสนธิภายใน มีมดลูก ออกลูกเป็นตัว

## อนุกรมวิธาน

วาฬ เป็นสัตว์เลี้ยงลูกด้วยนมที่มีวิวัฒนาการจากบกลงสู่ท้องทะเล ซึ่งยังคงลักษณะโครงร่างบางส่วนเอาไว้ เช่น ขาคู่หน้าวิวัฒนาการกลายเป็นครีบหน้า สามารถแบ่งออกเป็น 2 ชนิดคือ

# Toothed (*[[Odontoceti]]*) วาฬมีฟัน เช่น วาฬเพชฌฆาต, โลมา
# บาลีน (*[[Mysticeti]]*) วาฬกรองกิน ซึ่งฟันวิวัฒนาการไปเป็น baleen เพื่อกรองกินแพลงก์ตอน เช่น วาฬสีน้ำเงิน

†Recently extinct

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:อันดับสัตว์กีบคู่
สุพจน์ อนวัชกชกร

**สุพจน์ อนวัชกชกร** หรือที่ใช้ในนามแฝงของนักเขียนการ์ตูนว่า  "SUPOT.A" เกิดเมื่อวันที่ 11 พฤษภาคม พ.ศ. 2515 ได้เขียนการ์ตูนมานานในนิตยสาร BOOM ได้ร่วมกับทีมงานและเขียนการ์ตูนครั้งแรก "SEARCH" แต่ยังเขียนไม่จบ จนกระทั่งได้เขียนภาคต่อคือเรื่อง "SEARCH II"  และได้จบลงอย่างสมบูรณ์  
ต่อมาก็เว้นว่างไปพักหนึ่งจนกระทั่งได้หันมาเขียนเรื่อง "APAIMANEE SAGA"  จากเค้าโครงเรื่อง พระอภัยมณี ของท่านบรมกวีครูกลอนสุนทรภู่  ซึ่งมีเนื้อเรื่องต่างจากเรื่องเดิมค่อนข้างมาก โดยได้แต่งเป็นแนวแฟนตาซี 

## ผลงาน
* SEARCH
* SEARCH 2
* อภัยมณีซาก้า (APAIMANEE SAGA)
* อภัยมณีซาก้า : รุ่งอรุณแห่งโจรสลัด (APAIMANEE SAGA :PIRATE OF DAWN)

ปัจจุบันผลงานเรื่อง APAIMANEE SAGA ได้ถูกตีพิมพ์ลงในประเทศอื่นๆ ด้วยเช่น ประเทศฝรั่งเศส ในเรื่อง "APAI QUEST"

## แหล่งข้อมูลอื่น
https://www.facebook.com/apaimaneesaga
หมวดหมู่:บุคคลจากกรุงเทพมหานคร‎‎
หมวดหมู่:นักวาดการ์ตูนไทย
สมการกำลังสอง

thumb|ตัวอย่างกราฟของสมการกำลังสอง
ในทางคณิตศาสตร์ **สมการกำลังสอง** (สมการควอดราติก) คือสมการของพหุนามตัวแปรเดียวที่มีดีกรีเท่ากับ 2 รูปแบบทั่วไปของสมการกำลังสองคือ
::ax2 + bx + c = 0
::
เมื่อ *a* ≠ 0 (ถ้า *a* = 0 สมการนี้จะกลายเป็นสมการเชิงเส้น) ซึ่ง *a*, *b* อาจเรียกว่าเป็นสัมประสิทธิ์ของ *x*2, *x* ตามลำดับ ส่วน *c* คือสัมประสิทธิ์คงตัว บางครั้งเรียกว่าพจน์อิสระหรือพจน์คงตัว ฟังก์ชันของสมการกำลังสองสามารถวาดกราฟบนระบบพิกัดคาร์ทีเซียนได้รูปเส้นโค้งพาราโบลา

## สูตรกำลังสอง
สมการกำลังสองใด ๆ ที่มีสัมประสิทธิ์เป็นจำนวนจริง (หรือจำนวนเชิงซ้อน) จะมีรากของสมการ 2 คำตอบเสมอ ซึ่งอาจจะเท่ากันก็ได้ โดยที่รากของสมการสามารถเป็นได้ทั้งจำนวนจริงหรือจำนวนเชิงซ้อน สามารถคำนวณได้จากสูตร
::x = \frac{-b \pm \sqrt {b^2-4ac}}{2a}
ซึ่งเครื่องหมายบวกและลบเป็นการแทนความหมายของทั้งสองคำตอบ ได้แก่
::x_+ = \frac{-b + \sqrt {b^2-4ac}}{2a}; \quad x_- = \frac{-b - \sqrt {b^2-4ac}}{2a} 
ดังนั้นค่าของสมการจะเท่ากับฟิวชั่นของสมการ

## ดิสคริมิแนนต์
thumb|ดิสคริมิแนนต์ในกรณีต่างๆ จุดที่ตัดแกน ''x'' คือรากของสมการในจำนวนจริง (ไม่เกี่ยวกับการหงายหรือคว่ำของกราฟ)
จากสูตรด้านบน นิพจน์ที่อยู่ภายใต้เครื่องหมายรากที่สอง
::\Delta
จะเรียกว่า ดิสคริมิแนนต์ (discriminant) ของสมการกำลังสอง

ดิสคริมิแนนต์เป็นตัวบ่งบอกว่าสมการกำลังสองจะมีคำตอบของสมการเป็นประเภทใดประเภทหนึ่ง ดังต่อไปนี้
* ถ้าดิสคริมิแนนต์เป็นค่าบวก ดังนั้นจะมีรากของสมการ 2 ค่าที่แตกต่างกัน และเป็นจำนวนจริงทั้งคู่ สำหรับกรณีที่สัมประสิทธิ์เป็นจำนวนเต็ม และดิสคริมิแนนต์เป็นกำลังสองสมบูรณ์ ดังนั้นรากของสมการจะเป็นจำนวนตรรกยะ ส่วนในกรณีอื่นจะเป็นจำนวนอตรรกยะ
* ถ้าดิสคริมิแนนต์เป็นศูนย์ ดังนั้นจะมีรากของสมการ 2 ค่าที่เท่ากัน (หรือมีเพียงค่าเดียว) และเป็นจำนวนจริง รากของสมการนี้จะมีค่าเท่ากับ
*: x = -\frac{b}{2a} \!
* ถ้าดิสคริมิแนนต์เป็นค่าลบ จะไม่มีคำตอบเป็นจำนวนจริง แต่จะเป็นจำนวนเชิงซ้อน 2 จำนวนที่ต่างกัน ซึ่งเป็นสังยุคของกันและกัน นั่นคือ
*: x = \frac{-b+i\sqrt}{2a};\ x = \frac{-b-i\sqrt}{2a}
เมื่อ i คือหน่วยจินตภาพที่นิยามโดย i^2=-1

## การแยกตัวประกอบ
พจน์ x - r \! จะเรียกว่าเป็นตัวประกอบของพหุนาม ax^2 + bx + c \! ก็ต่อเมื่อ *r* เป็นคำตอบของสมการกำลังสอง ax^2 + bx + c = 0 \!

ซึ่งจากสูตรกำลังสอง สามารถแยกตัวประกอบของพหุนามได้เป็น
::ax^2 + bx + c = a \left( x - \frac{-b + \sqrt {b^2-4ac}}{2a} \right) \left( x - \frac{-b - \sqrt {b^2-4ac}}{2a} \right)

ในกรณีพิเศษ เมื่อรากของสมการกำลังสองมีเพียงค่าเดียว (คือคำตอบทั้งสองเท่ากัน) พหุนามกำลังสองจะสามารถแยกตัวประกอบได้เป็น
::ax^2+bx+c = a \left( x + \frac{b}{2a} \right)^2 \!

## ดูเพิ่ม
* สมการเชิงเส้น
* สมการกำลังสาม
* สมการกำลังสี่
* สมการกำลังห้า
* พาราโบลา

## แหล่งข้อมูลอื่น
* 
* L. Euler's Elements of Algebra 
* Quadratic equation solver, plus solvers for cubic and quartic equations
* 101 uses of a quadratic equation part I  Part II 
* Quadratic graphical explorer Interactive applet. Sliders for a,b,c show effects on a graph.

หมวดหมู่:พีชคณิตมูลฐาน
หมวดหมู่:สมการ
เมทาเธอเรีย

**เมทาเธอเรีย** * () * จัดอยู่ในไฟลัมสัตว์มีแกนสันหลัง เป็นชั้นฐานของชั้นย่อยเธอเรีย ชั้นสัตว์เลี้ยงลูกด้วยนมที่มีถุงหน้าท้อง

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
มาเธอร์ คีพเปอร์

**มาเธอร์ คีพเปอร์** () เป็นการ์ตูนญี่ปุ่น ผลงานของ ไคริ โซราโนะ (KAILI SORANO ผู้แต่ง Monochrome Factor ) แนว แอคชั่นแฟนตาซี 
## เนื้อเรื่อง
เรื่องราวของสองพี่น้องแห่งกลุ่มผู้ต่อต้านการปกครองของ "มาเธอร์" คอมพิวเตอร์ที่ปกครองโลกหลังเกิดการล่มสลาย เนื่องจากโลกในความดูแลของมาเธอร์คืออีเดนอันแสนสุข ขณะที่โลกภายนอกนั้นแสนโหดร้าย แต่มีคนเพียงหนึ่งในสามของโลกที่จะได้อยู่ในอีเดน เมื่อพี่ชายที่ถูก "มาเธอร์ คีพเปอร์" (ผู้ปกป้องมาเธอร์) กำจัดเพราะต้องการบุกเข้าทำลายมาเธอร์กลับถูกสร้างเป็น "ไซบอร์กเพื่อคุ้มครองมาเธอร์ " (มาเธอร์ คีพเปอร์) สองพี่น้องจึงพบชะตาที่ไม่อาจเลี่ยงได้

## ตัวละคร

## รายชื่อตอน

หมวดหมู่:การ์ตูนญี่ปุ่น
สระพระองค์อรไทยฯ

**สระพระองค์อรไทยฯ** เป็นสระน้ำสี่เหลี่ยมผืนผ้า กว้างประมาณ 10 เมตร ยาวประมาณ 15 เมตร ภายในสระก่ออิฐถือปูนโดยรอบ ที่ขอบสระทำเป็นทางเดินปูด้วยกระเบื้องซีเมนต์ มีบันไดก่ออิฐฉาบปูนลงได้ 2 ทาง มีรั้วไม้ฉลุลายกั้นตามแนวทางเดินโดยรอบ มีประตูทางเข้า-ออก 2 ทาง สระน้ำมีหลังคาคลุมเป็นโครงสร้างหลังคาไม้มุงด้วยสังกะสี ที่ขอบชายคาประดับด้วยไม้แผ่นฉลุลายโดยรอบ ตรงทางเข้าสระด้านทิศตะวันออก มีแท่นก่ออิฐฉาบปูนจารึกคำอุทิศ

## คำจารึกอุทิศข้างสระน้ำ
"   ศุภมัสดุลุรัตนโกสินทร์ศก 124 สุริยคติกาลที่ 9 เดือนมีนาคม จันทรคตินิยม วันศุกร์เดือนสี่ขึ้นสิบห้าค่ำ 
ปีมเสงสัปตศก จุลศักราช 1267 พระเจ้าน้องนางเธอ พระองค์เจ้าอรไทยเทพกัญญา ทรงพระดำริห์ว่า จะใคร่บำเพญอุทกทานให้เปนสาธารณประโยชน์ทั่วไปในบรรดาผู้ซึ่งอยู่ในพระบรมมหาราชวัง อันตั้งอยู่ ณ ที่ห่างไกลจากฝั่งน้ำ จึ่งนำพระประสงค์ขึ้นกราบบังคมทูลพระกรุณา จึ่งทรงพระกรุณาโปรดเกล้าฯ ให้กองโยธาในกระทรวงวัง จับการสร้างสระนี้กว้าง 5 วา ยาว 7 วา 2 ศอก ลึก 2 วา ได้ลงเขื่อนถือปูนซีเมนต์ มีบันไดลาดศิลาขึ้นลง 
ปลูกหลังคาครอบแลรั้วกัน แล้วสำเร็จสิ้นเงิน 8661 บาท 8 อัฐ จึ่งได้อาราธนาพระสงฆ์เจริญพระปริตรพุทธมนต์ รับอาหารบิณฑบาตเปนเบื้องต้นแห่งทาน แล้วได้มีการแจกสลากต่าง ๆ มีช้างแลกระบือเปนอาทิ นับจำนวนถ้วน 5000 สลาก ทรงบริจาคแจกทั่วไปในบรรดาผู้ซึ่งอยู่ในพระบรมมหาราชวัง ด้วยหวังพระทัยให้เปนประโยชน์แลยินดีทั่วหน้า ด้วยอำนาจพระเมตตาแลสาธารณอันได้ทรงบำเพ็ญครั้งนี้ จงเปนอุปการวิธีกางกั้น สรรพพิบัติอันตราย ให้พระโรคเสื่อมคลาย ทรงพระเจริญ ศุขศิริสวัสดิ์สิ้นกาลนาน ทรงอุทิศพระกุศลส่วนสาธารณทานนี้แดท่านทั้งหลายผู้ได้อนุโมทนา จงสำเร็จความปรารถนาในทางธรรม ทั้งปัจจุบันแลภายน่าเทอญ   "

## แหล่งข้อมูลอื่น

หมวดหมู่:พระบรมมหาราชวัง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
โพรโทเธอเรีย

**โพรโทเธอเรีย** * () * จัดอยู่ในไฟลัมสัตว์มีแกนสันหลัง เป็นชั้นย่อยของชั้นสัตว์เลี้ยงลูกด้วยนมที่วางไข่

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
เธอเรีย

**เธอเรีย** () เป็นชั้นย่อยของชั้นสัตว์เลี้ยงลูกด้วยนม ประกอบไปด้วยยูเธอเรีย (รวมทั้งสัตว์เลี้ยงลูกด้วยนมที่ตัวอ่อนอยู่ในมดลูก) และเมทาเธอเรีย (รวมถึงมาร์ซูเปียล)

สัตว์เลี้ยงลูกด้วยนมในอันดับย่อยเธอเรียให้กำเนิดลูกเป็นตัว อาจจะเป็นผลมาจากโปรตีนที่ชื่อ ซินไซทิน ซึ่งทำให้มีการแลกเปลี่ยนสารอาหารระหว่างแม่และตัวอ่อนผ่านทางรก ฟอสซิลเธอเรียที่เก่าแก่ที่สุด คือ *[[Juramaia]]* ซึ่งมีชีวิตอยู่ในช่วงกลางยุคจูแรสซิก บริเวณประเทศจีน แต่ข้อมูลทางโมเลกุลบอกว่าเธอเรียอาจจะวิวัฒนาการมาก่อนหน้านั้น ประมาณช่วงต้นยุคจูแรสซิก

## อ้างอิง

หมวดหมู่:สัตว์
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
รางวัลทัวริง

**รางวัลเอซีเอ็ม เอ. เอ็ม. ทัวริง** () เป็นรางวัลที่นับว่ามีเกียรติที่สุดในด้านวิทยาการคอมพิวเตอร์จากสมาคมคอมพิวเตอร์เอซีเอ็ม โดยจะให้กับบุคคลที่สร้างผลงานที่มีคุณค่ามหาศาลและมีประโยชน์ในระยะยาวกับสาขา จนกระทั่งปัจจุบันนี้ นักวิจัยส่วนใหญ่ที่ได้รับรางวัลทัวริงเป็นนักวิทยาการคอมพิวเตอร์  ถูกตั้งชื่อตาม อลัน ทัวริง ที่เป็นนักคณิตศาสตร์และเป็นหนึ่งในบุคคลที่ได้รับการยกย่องให้เป็นบิดาของวิทยาการคอมพิวเตอร์ยุคใหม่

รางวัลทัวริงนี้ได้รับการยกย่อง (โดยบุคคลส่วนใหญ่) ให้เป็นรางวัลโนเบลสำหรับวิทยาการคอมพิวเตอร์ รางวัลนี้มีบริษัทอินเทล และกูเกิลเป็นผู้สนับสนุนหลัก โดยผู้รับรางวัลจะได้รางวัลเงินสด 250,000 ดอลลาร์สหรัฐอีกด้วย ก่อนหน้าที่กูเกิลจะเข้ามาร่วมเป็นผู้สนับสนุน อินเทลให้รางวัล 100,000 ดอลลาร์สหรัฐสำหรับผู้รับรางวัล

## รายชื่อผู้รับรางวัลทัวริง

## อ้างอิง

## แหล่งข้อมูลอื่น
* ACM List of Turing Laureates
* Bibliography of Turing Award lectures  (through 2000)

หมวดหมู่:รางวัล